Paterna organitza tallers pràctics de Responsabilitat Social Empresarial per a les seues Pimes
16/10/2017

# Paterna organitza tallers pràctics de Responsabilitat Social Empresarial per a les seues Pimes

[![Paterna organitza tallers pràctics de Responsabilitat Social Empresarial per a les seues Pimes](/images/noticias/2017/10/parque-tecnologico.jpg)](/images/noticias/2017/10/parque-tecnologico.jpg)

16.10.2017

Les activitats formatives van comptar amb la participació de més de 20 pimes locals de diferents sectors.

*   L'alcalde s'ha mostrat molt satisfet amb l'alta participació i la valoració positiva dels assistents i ha assegurat la intenció del consistori d'organitzar futures edicions.
*   Al novembre tindran lloc unes jornades on les empreses locals podran presentar les seues bones pràctiques en matèria de Responsabilitat Social Empresarial.

L'Ajuntament de Paterna, en el marc del Conveni de col·laboració signat entre les associacions “Paterna Ciutat d'Empreses” i “Sociolidarios”, ha organitzat una sessió formativa sobre Responsabilitat Social Empresarial dirigida a les pimes del municipi.

Tal com ha explicat el president de l'associació “Paterna Ciutat d'Empreses” i alcalde de Paterna, Juan Antonio Sagredo, l'objectiu dels tallers ha consistit a “oferir a les empreses les eines necessàries per a poder implementar estratègies de Responsabilitat Social Empresarial que milloren la seua competitivitat i productivitat”.

Per a açò, les activitats formatives van comptar amb un equip docent d'experts amb una trajectòria dilatada en matèria d'Ètica i Responsabilitat Social Empresarial, entre els quals va destacar la presència del director del Master de RSE de la Universitat de València, Manuel Quilez.

L'alcalde ha explicat que “per a una major efectivitat, els continguts dels tallers es van dissenyar tenint en compte el teixit empresarial local, amb un predomini de la xicoteta i mitja empresa, que per la seua dimensió solen tenir menor capacitat d'accés a la informació relativa a la RSE”.

Durant els tallers en els quals van participar més de 20 pimes de diferents sectors, es van mostrar les últimes tendències en el disseny, desenvolupament i avaluació d'estratègies de Responsabilitat Social de l'Empresa.

A més, els participants també van poder dur a terme pràctiques formatives en les quals es van oferir els coneixements per al correcte diagnòstic i formulació d'estratègies de RSE en les seues organitzacions així com diferents metodologies i eines per a la seua implementació.

Finalment, l'alcalde, que s'ha mostrat molt satisfet amb l'alta participació i la valoració positiva dels participants, ha assegurat la intenció del consistori d'organitzar futures edicions. A més ha avançat la celebració al novembre, d'una jornada on es presenten les bones pràctiques en matèria de Responsabilitat Social per part de les empreses locals.